ТРЪЖНА ДОКУМЕНТАЦИЯ

за провеждане на търг с тайно наддаване

за отдаване под наем на част от недвижим имот – публична държавна собственост – обособено самостоятелно помещение от административна търговско лабораторна сграда, находяща се в гр. Враца, ул. „Полк. Кетхудов“ № 2, ет. 2,

# ОПИСАНИЕ НА ПРЕДМЕТА НА ТЪРГА

* 1. **ПРАВНО ОСНОВАНИЕ**

Търгът се провежда на основание чл. 16, ал. 2, вр. чл. 19, ал. 1 от Закона за държавната собственост, вр. чл. 13 от Правилника за прилагане на Закона за държавната собственост и на основание заповед № РД-10-58 от 08.08.2022 г. на изпълнителния директор на ИАСАС.

# ПРЕДМЕТ НА ТЪРГА

 Отдаване под наем за срок от 5 (пет) години на част от недвижим имот – публична държавна собственост – помещение със стопанско предназначение, което представлява обособено самостоятелно помещение от административна търговско лабораторна сграда, находяща се в гр. Враца, ул. „Полк. Кетхудов“ № 2, ет. 2, с площ на помещението 60, 00 кв. м. (шестдесет квадратни метра).

# НАЧАЛНА ТРЪЖНА ЦЕНА

# Едномесечна наемна вноска в размер на 310,00 (триста и десет) лева без включен ДДС. В наемната цена не са включени движими вещи и комунални разходи.

Началната тръжна цена е определена от независим лицензиран оценител.

* 1. **СРОК НА ДОГОВОРА** – 5 (пет) години от сключване на договора за наем.

# УСЛОВИЯ ЗА ПРОВЕЖДАНЕ – УКАЗАНИЯ КЪМ КАНДИДАТИТЕ

# 1.ОБЩИ УСЛОВИЯ

* 1. Един кандидат може да представи само едно заявление за участие.
	2. Разходите по изработването на предложенията са за сметка на участниците в процедурата. Участниците нe могат да имат претенции към Наемодателя за направените от тях разходи, включително и при некласиране.
	3. Представяне на заявленията и писмените ценови предложения:

Писмените заявления за участие /всички изисквани документи/ се изготвят в един екземпляр и се представят в запечатан непрозрачен плик от кандидата или от упълномощен негов представител. Заявленията се приемат всеки работен ден от 09:00 до 16:30 ч. до 16.09.2022 г. вкл., в деловодството на ИАСАС, гр. София, бул. „Цариградско шосе” № 125, бл. 1, ет. 3.

Върху плика със заявлението кандидатът посочва адрес за кореспонденция, телефон и електронен адрес. Предлаганата цена се представя в отделен запечатан непрозрачен плик с надпис „Предлагана цена“, поставен в плик със заявлението за участие. Върху плика кандидатът изписва и следния текст: ИАСАС, гр. София, бул. „Цариградско шосе” № 125, бл. 1, ет. 3, името и адреса на фирмата – участник за кореспонденция, телефон или GSM, електронен адрес; пликьт се надписва, както следва: *заявление за участие в търг с тайно наддаване с предмет: Отдаване под наем за срок от 5 (пет) години на част от недвижим имот – публична държавна собственост – помещение със стопанско предназначение, което представлява обособено самостоятелно помещение от административна търговско лабораторна сграда, находяща се в гр. Враца, ул. „Полк. Кетхудов“ № 2, ет. 2, с площ на помещението 60, 00 кв. м. (шестдесет квадратни метра).*

При приемане на заявлението за участие върху плика деловодителят отбелязва поредния номер, датата и часа на получаването и посочените данни се записват във входящия регистър, за което на приносителя се издава документ.

Не се приема заявление, представено в незапечатан плик, в прозрачен плик или в такъв с нарушена цялост. Такова заявление незабавно се връща на кандидата и това се отбелязва в съответния входящ регистър. Заявления, постъпили след крайния срок, не се приемат в деловодството на ИАСАС.

# СЪДЪРЖАНИЕ НА ДОКУМЕНТИТЕ ЗА УЧАСТИЕ

## Информация за правното състояние и възможностите на кандидата.

Всички документи и заявлението за участие се подписват от лицето, което представлява кандидата, съгласно удостоверението за актуално състояние на фирмата или в актуалното удостоверение за вписване в търговския регистър. Когато кандидатът

се представлява от няколко лица заедно, а не поотделно, документите се подписват от всички представляващи или се прилага нотариално заверено пълномощно за единия представляващ – копие. Документите могат да бъдат подписани и от трето лице, при прилагане на нотариално заверено пълномощно за целта – оригинал. Върху всеки подпис се полага печатът на фирмата. Всички копия от приложените документи се заверяват с подпис и печат на търговеца/юридическото лице.

## Прилагат се следните документи към заявлението за участие:

1. подписано и подпечатано заявление за участие в търга;
2. подписано и подпечатано ценово предложение;
3. заверени с подпис и печат от кандидата:

а) идентификационен номер по Закона за ДДС (ако е регистриран по ДДС);

б) за физически лица – посочване на ЕГН с оглед извършване на служебна справка от оправомощени служители на ИАСАС за наличие/липса на съдимост на кандидата;

в) вносна бележка за внесен депозит за участие;

г) нотариално заверено пълномощно (оригинал), ако кандидатът е представляван от друго лице;

д) попълнени декларации/приложения;

е) декларация за приемане условията на договора.

# УСЛОВИЯ И ОРГАНИЗАЦИЯ ЗА ПРОВЕЖДАНЕ НА ТЪРГА

## Условия на търга

* + 1. Оглед на обекта – от публикация на обявата в ежедневник до 15.09.2022 г. включително, всеки работен ден от 10:00 до 16:00 ч., само след предварително съгласуване на времето за извършване на огледа на телефон на тел: 0898 325207 – Цветомира Радойнова.
		2. Внасяне на депозита за участие – по следната банкова сметка на ИАСАС:

УниКредит Булбанк” АД – гр. София

БАНКОВ КОД BIC: UNCRBGSF

БАНКОВА СМЕТКА IBAN: BG95UNCR96603125020810

* + 1. Подаване на заявления за участие в търга **-** до 17.00 часа на 16.09.2022 г. в деловодството на ИАСАС, гр. София 1333, бул. „Цариградско шосе” № 125, бл. 1, ет. 3.
		2. Дата и място на провеждане на търга – 19.09.2022 г. от 10:00 часа в сградата на ИАСАС, гр. София, бул. „Цариградско шосе” № 125, бл. 1, ет. 3.

## Отваряне на пликове

Пликовете се отварят от 10:00 ч. на 19.09.2022 г. последователно, по реда на тяхното постъпване. Съдържанието им се описва в протокола за процедурата.

Комисията задължително отстранява от участие кандидат, който не е представил изискващ се документ или не отговаря на изискванията на наемодателя по настоящата документация.

## Провеждане на търга

Търгът може да се проведе само в случай, че поне един кандидат е подал заявление за участие и писмено ценово предложение, отговарящо на нормативните и тръжните условия за провеждане на търга.

В деня и часа на търга, председателят на комисията проверява присъствието на членовете й и обявява откриването на процедурата.

Лица, които са упълномощени от кандидатите, подали заявление за участие, да присъстват, се явяват и легитимират пред тръжната комисия чрез представяне на документ за самоличност и документ, удостоверяващ представителната власт.

Комисията отбелязва в протокола за разглеждане, оценяване и класиране ценовите предложения, входящите номера на заявленията за участие на кандидатите, имената или наименованията им, платежните документи за внесения депозит, другите обстоятелства по редовността на подадените документи и предложената наемна цена. Ценовите предложения се подписват най-малко от трима членове на комисията.

Редовно подадените ценови предложения се класират в низходящ ред според размера на предложената цена. В случай, че двама или повече кандидати са предложили еднаква най-висока цена, председателят на комисията обявява резултата, вписва го в протокола и определя срок за провеждане на явен търг между тези кандидати. Председателят на комисията уведомява писмено или чрез електронната поща участниците, предложили еднаква най-висока цена, за деня и часа за провеждането на явния търг. Явният търг се провежда по реда на чл. 47-50 от Правилника за прилагане на Закона за държавната собственост, като наддаването започва от предложената от кандидатите цена със стъпка на наддаване 10 на сто от тази цена. Резултатите от проведения явен търг, се отразяват в протокола за търга с тайно наддаване. Препис – извлечение от протокола, относно проведения търг, се връчва на спечелилия участник, а при писмено поискване – и на другите заинтересувани участници.

Депозитът не се връща на участника, който е определен за спечелил търга, ако откаже да сключи договор за наем.

# ОБЯВЯВАНЕ НА РЕЗУЛТАТИТЕ

Изпълнителният директор на ИАСАС обявява със заповед класирането и кандидата, класиран на първо място за наемател, не по-късно от седем календарни дни от датата на провеждането на търга. Заповедта за определяне на наемател се обявява на видно място сградата на ИАСАС, гр. София, бул. „Цариградско шосе” № 125, бл. 1, ет. Копие от заповедта се изпраща на участниците с обратна разписка на посочените от тях адреси. Заповедта се обявява и на интернет страницата на ИАСАС.

Заповедта на изпълнителния директор на ИАСАС може да се обжалва от останалите участници в търга в 14-дневен срок, считано от датата на съобщаването й, по реда на АПК.

В седем дневен срок след влизане в сила на заповедта за определяне на наемател, се сключва договор за наем и наемателят се въвежда във владение на обекта.

В случай, че определеният за наемател откаже да подпише договора за наем, то същият губи правото за връщане на внесения депозит за участие. Заповедта за определяне на наемател се изменя, като за наемател се определя следващия в класирането. При отказ за сключване на наемен договор и от страна на втория в класирането, се насрочва нов търг.

# ПРОВЕЖДАНЕ НА ТЪРГА, НАСРОЧВАНЕ НА НОВ ТЪРГ ИЛИ ПРЕКРАТЯВАНЕ НА ПРОЦЕДУРАТА

Търгът може да се проведе само в случай, че:

* поне един кандидат е подал заявление за участие и ценово предложение, отговарящо на нормативните и тръжните условия за провеждане на търга;
* се явят всички членове на комисията.

Когато на търгът не се яви кандидат, той се обявява за непроведен и изпълнителният директор на ИАСАС насрочва нов търг в едномесечен срок.

При възникване на обстоятелства, които правят невъзможно откриването на търга и неговото приключване, комисията съставя протокол, въз основа на който изпълнителният директор на ИАСАС със заповед определя провеждането на нов търг или прекратява процедурата.

# ДЕПОЗИТ ЗА УЧАСТИЕ И ЗА ИЗПЪЛНЕНИЕ НА ДОГОВОРА

* 1. Кандидатът представя депозит за участие в процедурата в размер на 200,00 лв. (двеста) лева.

Внасяне на депозита за участие – по банков път по сметката на ИАСАС

УниКредит Булбанк” АД – гр. София

БАНКОВ КОД BIC: UNCRBGSF

БАНКОВА СМЕТКА IBAN: BG95UNCR96603125020810

* + 1. Наемодателят има право да задържи депозита за участие, когато кандидат или участник в процедурата:
* подаде жалба срещу заповед за избор на наемател до решаване на спора от съда;
* е определен за наемател, но не изпълни задължението си да сключи договор.
	+ 1. Депозитите за участие на некласираните кандидати или участници в търга се освобождават в срок от 3 работни дни след изтичане на срока за подаване на жалби срещу заповедта за избор на наемател. В същия срок се освобождават и депозитите на всички кандидати или участници при прекратяване на процедурата.
		2. Депозитите на класираните участници /без този на наемателя/ се освобождават в срок от 3 работни дни след сключване на договора за наем.